Kragnetwerk onder druk, beurtkrag moontlik | Maroela Media
"Die kragnetwerk is vandag onder druk weens die onbeskikbaarheid van sekere van ons opwekkingseenhede. Eskom doen 'n beroep op verbruikers om dringend alle verwarmers, geisers, swembadpompe en ander nie-noodsaaklike toestelle af te skakel. Ons benodig vrywillige besparing van minstens 10% om die vraag na elektrisiteit te kan bestuur," het Eskom in 'n mediaverklaring gesê.
Eskom sê daar is reeds 'n verhoging in vraag veral gedurende spitstye weens die winter wat op pad is. "Eskom neem al die nodige stappe om die ligte aan te hou maar benodig 'n vennootskap met ons kliënte om te verseker dat ons elektrisiteitsverbruik verminder."
Eskom sê hy sal al die nodige noodhulpbronne tot sy beskikking inspan ten einde te probeer om die vraag na elektrisiteit te verminder. "Indien die vraag egter nie afneem nie sal beurtkrag as 'n laaste uitweg geïmplementeer word om te keer dat die nasionale kragnetwerk nie afskakel nie."
Eskom sê indien beurtkrag noodsaaklik word, skedules op sy webtuiste gepubliseer sal word vir Eskom-kliënte. Munisipale-kliënte word aangeraai om hul onderskeie munisipaliteite te kontak vir hul onderskeie skedules.
Ek dink dis bietjie tyd dat die mense wat nie betaal nie, se krag gesny word. Glo my, daar SAL dan genoeg krag wees vir die wat wel betaal. Ek weet dit klink dalk 'wreed', maar dis al wat gaan werk. Wanneer gaan almal op pre-paid krag oor? (ons is nog nie) Ek glo dit gaan die beste werk. As jou krag se geld op is, gaan dit dan outomaties af. Dan sal jy ook baie gou sien wat in jou huis die meeste 'krag vreet'. Dan sal ALMAL leer om verantwoordelik met hul krag te werk. As ons ons… Lees meer »